kardosdrur/scandi-wiki huggingface dataset:
Gehennesis

Gehennesis er titlen på bandet Compos Mentis' andet fuldlængdeudspil, men også en instrumental komposition af samme band. Pladen er indspillet i Zigzound, Viby, Århus. Den er udgivet i Danmark mandag d. 26. marts 2007 og vil blive det i udlandet 18. juni 2007.

Numrene "Drunken Diamond" og "The Mind's Eye" var de første offentliggjorte kompositioner fra pladen. De var i omkring et år det eneste offentligheden havde hørt til pladen Gehennesis, hvilket skyldtes bandets mangel på pladeselskab. I slutningen af 2006 rodede de dog bod på dette, da de skrev kontrakt med selskabet Mighty Music. 

Pladens titel er et ordspil bestående af ordene "Gehenna" og "Genesis", sidstnævnte er første bog i Det Gamle Testamente og betyder skabelse. Gehenna (hebraisk:"Ge Ben Hinnom") var en dal syd for Jerusalem, som blev anvendt til ritualer Stedet blev dog senere anvendt til afbrænding af affald og lig (mennesker, dyr og kriminelle). Det blev derfor et symbol på ødelæggelse og evig ild, hvilket senere har gjort navnet "gehenna" til synonym med Helvede.

Pladen får gennemgående en god og varm velkomst, da den udkommer, både pressen og andre omgivelser giver udtryk for tilfredshed.

Spor 
 "Drunken Diamond"
 "The Mind's Eye"
 "Womb of Winter"
 "Portrait of An Attempted Escape"
 "Downfall"
 "My Suicidal Valentine"
 "Faustian"
 "Circle of One"
 "Tale of the Shadow"
 "Gehennesis"

Eksterne henvisninger 
 Gruppens hjemmeside

Metalalbum
Album fra 2007
Album fra Danmark
Fragments of a Withered Dream

Fragments of a Withered Dream er titlen på bandet Compos Mentis' første fuldlængdeudspil og dermed også deres debut. Pladen blev indspillet i perioden d. 4.-10. september 2001 i Aabenraa-studiet hos Jacob Hansen, og d. 3/1-01 kan den udgives af selskabet Lost Disciple Records. Efter at pladen udkom, opnåede den bl.a. andenpladsen i kategorien "Bedste danske metal udgivelse" ved årets Danish Metal Awards (DMeA).

Spor 
 "Drained"
 "Temptation"
 "My Inner Beast"
 "Within Me"
 "Dead Among the Dead"
 "The Prophecy"
 "Black Clouds Gather"
 "The Innate God"

Eksterne henvisninger 

 Gruppens hjemmeside 
 Anmeldelser af albummet 

Metalalbum
Sjælens lange mørke te-pause

Sjælens lange mørke te-pause (The Long Dark Tea-Time of the Soul) er en roman fra 1988 af Douglas Adams.

Bogen handler om manden Dirk Gently, som ejer et detektivbureau. Bureauet er inde i en svær periode, og han er nødt til at klare sig på alle mulige andre måder. Bogen er humoristisk og foregår delvist i London, England samt i Asgård, Norge.

Bogen er en fortsætter til Dirk Gentlys holistiske detetivbureau og efterfølges af The Salmon of Doubt (Tvivlens laks), som dog aldrig er blevet færdigskrevet grundet forfatterens død.

Romaner fra England
Sprængsnor

Sprængsnor, også kaldet detonerende tændsnor, er et eksplosiv – Sprængsnor er opbygget med en kerne af sprængstoffet pentrit (PETN), pentrit bruges også til fremstilling af plastisk sprængstof. Sprængstofkernen er fastholdt af et lag garn, og uden på garnet er der støbt et vandtæt lag plast.

Sprængsnor anvendes til overføring af detonation fra detonator til sprængladning eller fra en sprængladning til en anden. Sprængsnor anvendes endvidere som pibeladning ved sprængning af beton og ved oversprængning af træ m.v. Sprænghastigheden for sprængsnor er ca. 7.400 m/s.
Den korrekte navn for pentrit er: pentaerythrityltetranitrat

Sprængstoffer
Minedrift
Bil Magasinet

Bil Magasinet er et dansk bilmagasin for bilentusiaster, der udkommer 12 gange om året. Udgivet af Benjamin Media siden oktober 1991. Bil Magasinet er Danmarks største og mest læste bilblad med et kontrollet læsertal på 344.000 i 1. halvår 2006 iflg. Gallup.

Fra 2007 indgik bladet samarbejde med tv-kanalen TV 2 NEWS om Bilmagasinet, et ugentligt tv-magasin. Magasinet stoppede dog ultimo 2007.

I 1998 startede bladet Danmarks Hurtigste Bil (DHB), som senere blev til en stor bilfestival.

Referencer

Eksterne henvisninger 
 Bil Magasinets officielle hjemmeside

Tidsskrifter fra Danmark om biler
Etableret i 1991
Benjamin Media
Greenland Brewhouse

Greenland Brewhouse var Grønlands første bryggeri. Det lå i Narsaq i Sydgrønland. Bryggeriet blev stiftet i december 2004, og de to første øl blev lanceret i juli 2006.

Øllet blev brygget på smeltevand fra indlandsisen. Smeltevandet blev opsamlet som isfjelde, der var brækket af indlandsisen og transporteret til bryggeriet af lokale fiskere i deres fiskekuttere.

Efter to år mistede man en række salgsaftaler, som betød, at man ikke længere var repræsenteret på markedet i Danmark. Hermed mistedes et væsentligt indtjeningsgrundlag. I oktober 2008 gik selskabet i betalingsstandsning og 4. november blev der truffet beslutning om at indgive en konkursbegæring. Der er dog planer om at relancere brygningen i 2011.

Produkter 
 Brown Ale
 Pale Ale
 Julemandens Bryg

Se også 
 Bryggerier i Danmark

Kilder 

Kujalleq Kommune
Fødevarevirksomheder fra Grønland
Etableret i 2004
Ophørt i 2008
Bryggerier
Enfant terrible

Enfant terrible er fransk og betyder "forfærdeligt barn". Et enfant terrible er et barn med en udpræget ukonventionel opførsel eller tankegang, som er pinlig for omgivelserne.

Udtrykket anvendes sjældent om børn, men om voksne, som provokerer bevidst eller ubevidst.

Mange kunstnere er i tidens løb blevet betegnet som enfant terrible, når de har sprængt de rammer, deres kunst var begrænset af. Ofte er de blevet skabere af nye stilarter.

Se også 
 Teenager
 ADHD
 Provo 

Psykologi
Franske vendinger
Michael Forsmark Poulsen

Michael Forsmark Poulsen (27. april 1966 i Bistrup) er en dansk fotograf.

I 1998 blev der udøvet hærværk mod Den Lille Havfrue, som fik skåret hovedet af. Forsmark anmeldte hærværket til politiet med den forklaring, at han havde modtaget et anonymt tip fra gerningsmændene. Da politiet ankom til Den Lille Havfrue, var Forsmark allerede tilstede og fotograferede og optog derfor som den første hærværket.

Optagelserne blev solgt til tv-stationer og aviser over hele verden, hvilket indbragte Forsmark mere end 100.000 kr. i betalinger for billeder og video.

Tre dage efter hærværket blev det afskårne hoved afleveret ved TvDanmarks studier efter aftale med stationens nyhedschef, Jens Høvsgaard, som på vegne af stationen havde udlovet en dusør. Politiet valgte efterfølgende at anholde og sigte Forsmark for selv at have udført hærværket. Politiet måtte i november 1998 senere frafalde sigtelse på grund af manglende beviser.

I 2018 kom det frem i en bog af Jens Høvsgaard, at Forsmark erkender at have stået bag hærværket mod Den Lille Havfrue i 1998. Den blev sidenhen bekræftet af Forsmark selv i en DR Dokumentar i 2021.

Referencer 

Fotografer fra Danmark
Somali

Ordet Somali har flere betydninger:
 Somali (kat) – en katterace, som er meget nært beslægtet med racen Abyssinier
 Somali (sprog) – et sprog der tales i Somalia
Ithaca (New York)

Ithaca er en by i ved Cayuga Lake i upstate New York, USA omkring fire timers kørsel fra New York City. Byen er præget af de mange studerende på Cornell University og Ithaca College. 

Efter sigende skulle det være den amerikanske by med flest barer per indbygger. Byen er gennemskåret af utallige klippeslugter med vandløb, der ender i Cayuga Lake. Det har inspireret til byens slogan: 'Ithaca is gorges'.

Byer i New York
Ge'ez-alfabetet

Ge'ez-alfabetet, også kaldet etiopisk eller fidäl (fidel), hvilket betyder "skrivning" eller "alfabet". Skriften er sandsynligvis udviklet af et alfabet, der blev brugt i det gamle sumeriske område Pa'az, og er relateret til andre semitiske skriftsystemer.

Skriften er skrevet fra venstre mod højre, og består af 26 konsonanter. Hvilke vokaler, der skal bruges, vises ved modifikationer på konsonantkaraktererne.

Se også 
 Ge'ez, det oldetiopisk/sydsemitisk sprog.

Referencer 

Skriftsystemer
Nonne (sommerfugl)

Nonne (Lymantria monacha) er en natsværmer af familien Penselspindere i ordenen Lepidoptera.

Billeder

Kilder 
  Taxonomicon – Lymantria monacha

Sommerfugle
Herregårde i Frederiksborg Amt

Herregårde i Frederiksborg Amt.

Før kommunalreformen i 1970 bestod amtet af 6 herreder:

Lynge-Frederiksborg Herred 
 Favrholm
 Græsegård (forsvundet)
 Hagerup (forsvundet)
 Hillerødsholm (delvist forsvundet)
 Torupgård (forsvundet)
 Trollesminde

Lynge-Kronborg Herred 
 Hyringsholm (forsvundet)
 Krogerup
 Hellebækgård
 Nivågård
 Rungstedgård
 Rungstedlund
 Folehavegård

Holbo Herred 
 Fredbo (forsvundet)
 Stenholt (forsvundet)
 Esromgård

Horns Herred 
 Orebjerg
 Pagterold
 Selsø
 Svanholm
 Torpegård (Skuldelev Sogn)
 Venslev (forsvundet)

Ølstykke Herred 
 Farumgård
 Slagslunde (forsvundet)
 Veksø Slot (forsvundet)

Strø Herred 
 Arresødal
 Grønnæssegård
 Havelsegård (forsvundet)
 Lille Lyngby (forsvundet)

 
Frederiksborg Amt
Under Al Kritik

Under Al Kritik er et dansk hardcorepunk band, lokaliseret i Odense. De har eksisterede fra 2002, hvor de blev dannet i den lille østfynske by Herrested. Deres musik er inspireret både af tidlig skandinavisk og amerikansk hardcore punk, men de havde også numre der tenderede imod thrash metal. I modsætning til mange andre danske bands i samme genre, er deres tekst univers meget præget af psykiske aspekter, frem for f.eks. politiske tekster.

Under Al Kritik har siden 2004 været et meget aktivt live band, og har spillet en masse forskellige steder i både ind og udland.

Den 28. August, 2010 spillede bandet deres sidste show. Bandets medlemmer fortsatte i bands som f.eks. Fejlfix, Snaredrum, Emenkaya, Phantomizer m.fl.

Musikere 
 Danni Storm (Vokal og guitar)
 Anders Edal (Trommer)
 Erik Arenfalk (Bas og kor)
 Frederik Veile (Lead-guitar)

Discografi 

 Hold Kæft! (Exploding Records 2006)
 Live i Den Grå Hal (Exploding Records 2007)
 Insomnia EP (Exploding Records/Mastermind Records 2008 + Sorry State Records 2009)
 Under Al Kritik (Bad Hair Life Records 2009)
Plus adskillelige andre bootlegs mm.

Ekstern kilde/henvisning 
 Under Al Kritik på Bandcamp
 Under Al Kritik på Facebook
 Artikel om Under Al Kritik + Interview af Danni Storm

Punkgrupper fra Danmark
Musikgrupper fra 2002
Saltvig

Saltvig er en landsby i Stokkemarke Sogn (Lollands Sønder Herred) på nordkysten af Lolland. Den ligger i Lolland Kommune og tilhører Region Sjælland.

Byen nævnes omkring 1560 (Saltuig). Den blev udskiftet i 1810. 

Nær stranden skal have ligget et Skt. Olafs kapel i forbindelse med et marked, som blev ophævet i 1646. En udgravning i 1950 på dét sted den lokale tradition havde udpeget som beliggenheden, viste murrester formentlig fra en tegnloven, og i nærheden betydelige rester af et middelalderligt kalkbrænderi.

Til bebyggelsen hører gårdene Lindegård og Sønderskovgård.

Maleren Anders Peter Rasmussen Saltvig blev født her i 1888.

Kilder 
 Trap, J. P. Danmark. Præstø Amt. Bind IV, 5. udg., 1955.
 Skt. Olafs Kapel (nedbrudt) hos danmarkskirker.natmus.dk (Danmarks Kirker, Nationalmuseet)

Lokaliteter i Lolland Kommune
Herregårde i Københavns Amt

Herregårde i Københavns Amt. Fra 1808 til 1970 omfattede amtet også det tidligere Roskilde Amt (se separat artikel om herregårde i Roskilde Amt).

Før kommunalreformen i 1970 bestod amtet (det oprindelige Københavns Amt) af 2 herreder:

Sokkelund Herred 
 Bernstorff Slot (ikke en hovedgård, men medtaget her pga. sin størrelse)
 Herlev Sædegård (forsvundet)
 Hjortespring (forsvundet)
 Husum Hovedgård (forsvundet)
 Dronninggård
 Frederiksdal
 Utterslev Hovedgård (forsvundet)

Smørum Herred 
 Benzonsdal
 Edelgave (Smørum Sogn)
 Kathrinebjerg (Sengeløse Sogn)

Se også 
 Herregårde i Roskilde Amt

Københavns Amt (før 1970)
Rolle (funktion)

En rolle eller en socialrolle kan være en person (mor, lærer, præst, plejehjemsbeboer), en ting eller en organisation (regering, tilsynsmyndighed), som kan have en bestemt funktion - passiv som aktiv.

Eksempler
En person kan have en rolle i mere eller mindre formelle ceremonier. Denne funktion beskrives ofte som en rolle, eksempelvis præstens rolle i barnedåben.

Også ting kan have roller i denne betydning: "Cyklen spillede en stor rolle i hans forklaring om sin forsinkelse".

Se også
 Aktør
 Kønsrolle

Referencer

Psykologi
Socialpsykologi
Socialvidenskabelige begreber
Herregårde i Roskilde Amt

Herregårde i Roskilde Amt. Fra 1808 til 1970 var amtet indlemmet i Københavns Amt.

Før kommunalreformen i 1970 bestod amt et af 4 herred er:

Ramsø Herred 
Farebæksholm
Risbyholm
Spanager
Svenstrup (Borup Sogn)
Vibygård

Sømme Herred 
Bistrup Hovedgård
Kornerupgård
Sortebrødregård (Roskilde Kloster)
Østrupgård (Kirkerup Sogn)

Tune Herred 
Gjeddesdal

Voldborg Herred 
Dyrlundsgård (forsvundet)
Egholm (Sæby Sogn)
Grubbe-Ordrup (forsvundet)
Herslev Hovedgård (forsvundet)
Krabbesholm (Gershøj Sogn)
Ledreborg
Lindholm (Gevninge Sogn)
Ryegård
Skullerupholm
Sonnerupgård
Særkløse (forsvundet)
Trudsholm (Sonnerup Sogn)
Aastrup (Soderup Sogn)

Roskilde Amt
Orla Dalby

Orla Dalby (født 14. oktober 1931 – ?) var en dansk bokser i flue- og bantamvægt. 

Orla Dalby vandt som amatør for AIK Kolding det jyske mesterskab i fluevægt 1952-54 og i bantamvægt 1956-1958. Han vandt tillige det danske mesterskab i fluevægt 1953-1954 og i 1956. I 1957 og 58 vandt han det danske mesterskab i bantamvægt.

Orla Dalby debuterede som professionel den 4. januar 1959 i Aalborg mod debutanten Pierre Tregaro og vandt på point efter 6 omgange. Boksede sin sidste kamp den 26. december 1959 mod svenskeren Werner Vasén i Göteborg, hvor Dalby tabte på point efter 6 omgange. Orla Dalby opnåede 6 kampe som professionel, hvoraf 4 blev vundet, én tabt, og én uafgjort. Alle kampe gik tiden ud.

Kilder 
Orla Dalbys professionelle rekordliste på Boxrec.com

Mandlige boksere fra Danmark
Aabyhøj IF Basketball

Aabyhøj IF Basketball er en dansk basketballklub hjemmehørende i Århus og som består både en ungdoms- og eliteafdeling. Klubben blev grundlagt i 1963 som en selvstændig afdeling af Aabyhøj Idrætsforening.

Eliteafdelingens herrehold spiller i 2008/09-sæsonen i Canal Digital Ligaen, mens dameholdet spiller i Dameligaen. Klubben afvikler sine hjemmebanekampe i Aabyhallen. Herreholdet vandt DM sølv i 2002.

Spillertrupperne i 2007/08 sæsonen

Herretruppen

Dametruppen

Eksterne kilder/henvisninger 
 Aabyhøj IF Basketballs officielle hjemmeside
 Klubprofil på basketligaen.dk 

Basketballklubber i Danmark

Etableret i 1963
Sportsklubber i Aarhus
FOKUS

FOKUS var et dansk ugeblad, som udkom første gang den 30. marts 2006, men efter 10 måneder var det slut. Sidste udgivelse kom den 18. januar 2007.

Aller Press A/S stod bag udgivelsen, som man satsede på primært skal henvende sig til og skabe størst interesse i den mandlige del af befolkningen, hvorfor bladet indtil oktober 2006 havde undertitlen "Ugemagasinet for mænd". Herefter hed undertitlen: Teknik – Videnskab – Baggrund – Politik – Historie. Bladet kostede i løssalg 27,50 kr. og udkom hver torsdag. Ansvarshavende chefredaktør i hele udgivelsesperioden hed Lars Mandal.

Tidsskrifter fra Danmark
Ophørt i 2007
Etableret i 2006
Aller Media
Finn Jensen (bokser)

Finn Jensen (født ?? – ??) var en dansk professionel bokser i letsværvægt og sværvægt. 

Finn Jensen debuterede som professionel den 6. oktober 1960 i KB Hallen på Frederiksberg, hvor han tilføjede franskmanden Francois Delannoit sit andet nederlag i lige så mange kampe. Han mødte i 1961 den kommende europamester Ivan Prebeg i dennes tredje kamp og opnåede uafgjort. 

Efter 8 kampe med 6 sejre og 2 uafgjorte mødte Finn Jensen den 1. januar 1962 Carl Welschou i en kamp over 10 omgange, der var annonceret som det danske mesterskab i sværvægt. Finn Jensen tabte kampen på point, og blev derved tilføjet sit første nederlag som professionel. Han boksede herefter 8 kampe frem til 1964 og tabte de 4. Sidste kamp i karrieren fandt sted 7. februar 1964, hvor Finn Jensen blev stoppet i 4. omgang af Floyd Pattersons lillebror, den i Sverige bosiddende amerikaner Ray Patterson. 

Finn Jensen opnåede 17 kampe som professionel, hvoraf 10 blev vundet (alle på point), 5 tabt, og 2 endte uafgjort.

Eksterne henvisninger 
 

Tjek fødsels- og dødsår
Mandlige boksere fra Danmark
De Havilland Canada

de Havilland Canada, ofte forkortet DHC, var en canadisk flyproducent med faciliteter i Toronto, Ontario, som lavede propelfly.

DHC blev grundlagt i 1928 af britiske de Havilland Aircraft Company. Selskabet blev senere solgt til Boeing og i 1992 videresolgt til canadiske Bombardier, hvor det indgår i aerospace-divisionen. I dag er det rettighederne til de fleste af flyene solgt til Viking Air i Victoria.

Firmaet har blandt andet produceret SAS' Dash-8 Q400 fly, som blev grounded pga. 2 nødlandinger i september 2007.

De Havilland Canadas største succes har formentlig været med de legendariske Twin Otters (de Havilland Canada DHC-6 Twin Otter, også betegnet som Dash-6), et to-motorers turbo-propelfly, som har været et af de mest anvendte til vanskelige STOL-flyvninger (STOL = Short Take Off and Landing). Flyet blev produceret i perioden 1965-1988, og hovedparten af de 884 producerede fly flyver fortsat.

Flyproducenter fra Canada
Etableret i 1928
Fly fra Canada
De Havilland Aircraft Company

de Havilland Aircraft Company var en britisk flyproducent grundlagt i 1920, da Airco, hvor Geoffrey de Havilland havde været chefdesigner og ejer, blev solgt til Birmingham Small Arms Company (BSA). de Havilland startede derefter firmaet i sit eget navn i Edgware. Senere flyttede firmaet til Hatfield i Hertfordshire.

I 1920'erne og 1930'erne lavede firmaet et stort antal fly af typen Moth, som var et populært skole- og fritidsfly. I 1960 blev selskabet overtaget af Hawker Siddeley.

de Havilland-fly i udvalg 
 de Havilland Tiger Moth – to-sædet træningsfly (1931)
 de Havilland Dragon Rapide – let passagerfly (1932)
 de Havilland Gipsy Moth – to-sædet biplan til turistfart og uddannelse (1925)
 de Havilland Mosquito – træbombefly (1940)
 de Havilland Vampire – jetjager (1945)
 de Havilland Comet – Verdens første jetpassagerfly (1949)

Eksterne henvisninger 

Flyproducenter fra Storbritannien
Etableret i 1920
De Havilland

Navnet de Havilland kan referere til flere artikler:

de Havilland Aircraft Company – Britisk flyproducent grundlagt i 1920.
de Havilland Canada – Canadisk flyproducent grundlagt i 1928 af de Havilland Aircraft Company
Geoffrey de Havilland – Engelsk flypionér og grundlægger af de Havilland Aircraft Company.
Mororefleksen

Mororefleksen (faldrefleksen) udløses hos et spædbarn, ved at man lader barnets hoved falde bagud. Armene slås ud og efterfølges af en omklamrende bevægelse.

Reflekserne er udtryk for barnets led- og muskelfunktion. Derfor undersøger jordemoderen barnets reflekser lige efter fødslen, senere undersøges de af sundhedsplejersken og endelig af den praktiserende læge ved børneundersøgelserne.

Fysiologi
Børn
Carl Welschou

Carl Welschou (født 18. april 1942) er en tidligere dansk bokser i sværvægtsklassen.

Carl Welschou boksede som amatør for IK Vigerslev, og vandt det danske mesterskab 2 gange (1960-61). Carl Welschou deltog i de nordiske mesterskaber i Oslo i 1961, hvor han vandt sølvmedalje. 

Efter deltagelsen i de nordiske mesterskaber blev Welscou professionel, og han debuterede ved et stævne den 5. oktober 1961 mod franskmanden Rene Goubelle, der med 8 nederlag i 11 kampe ikke overraskende sikrede Carl Welschou en succesfuld debut.

I sin 4. kamp som professionel mødte Welschou landsmanden Finn Jensen i en kamp, der var annonceret som det danske mesterskab i sværvægt. Carl Welschou vandt på point efter 10 omgange. Efter denne succes lykkedes det imidlertid kun Welschou at vinde 3 af de næste 13 kampe.

I sin første professionelle kamp udenfor Skandinavien mødte Welschou den 11. maj 1964 i Napoli den italienske OL-guldvinder fra Sommer-OL 1960 Francesco De Piccoli. Welschou blev slået ud i 4. omgang. Herefter fulgte yderligere 4 knockout nederlag i træk, og Carl Welschou valgte at indstille karrieren i 1965. 

Carl Welschou opnåede 17 kampe som professionel, hvoraf 7 blev vundet (én før tid), 9 tabt (7 før tid), og én uafgjort.

Eksterne henvisninger 
 
 Scandinavian Boxing Rankings: Carl Welschou (via arkiv, dødt link)
 TeamPalle: Carl Welschou 

Mandlige boksere fra Danmark
Teddy Lassen

Teddy Lassen (født 20. oktober 1942 i København) er en dansk tidligere bokser i letvægt. 

Teddy Lassen debuterede som professionel den 4. oktober 1962 med en knockoutsejr over franskmanden Michel Lutquen i dennes eneste professionelle kamp. Lassen besejrede den 5. december 1963 landsmanden Sander Bonde, hvorefter han blev matchet mod den tidligere finske VM-udfordrer Olli Maeki. Maeki var for stor en mundfuld for Teddy Lassen, der led sit første nederlag, da han tabte på point efter 8 omgange. 

Lassen boksede herefter en række kampe mod boksere, der udmærkede sig ved at have flere nederlag end sejre. Dette mønster ændrede sig, da Teddy Lassen i 1965 mødte den ubesejrede tysker Lothar Abend i Oldenburg i Tyskland. Lothar Abend vandt på point efter 8 omgange og vandt efterfølgende europamesterskabet i letweltervægt. 

I karrierens sidste kamp den 11. marts 1966 i Wien blev Teddy Lassen stoppet i 6. omgang af endnu en fremtidig europamester, Johann Orsolics. 

Teddy Lassen opnåede 19 kampe som professionel, hvoraf 13 blev vundet (6 før tid) og 6 tabt (3 før tid).

Eksterne henvisninger 
 

Boksere fra Danmark
Personer fra København
Ry Tanindraza nay malala ô

Ry Tanindrazanay malala ô er Madagaskars nationalsang siden 1958. Titlen betyder "O, vort elskede fædreland." Musikken er skrevet af Norbert Raharisoa og teksten af Pasteur Rahajason.

Noter

Nationalsange
Madagaskar
Jan Sonnergaard

Jan Sonnergaard (født 15. august 1963 i Storkøbenhavn, død 18. november 2016 i Beograd) var en dansk forfatter, dramatiker, kronikør og debattør.

Baggrund 
Sonnergaard voksede op i Virum. Han var uddannet cand.mag. i litteraturvidenskab og filosofi fra Københavns Universitet.

Karriere 
Sonnergaard debuterede i 1990 med novellen "Imitation af Lacoste", der udkom i antologien "Begyndelser 1990". Senere bidrog han med noveller til tidsskriftet Ildfisken. I 1997 udkom hans første bog, novellesamlingen Radiator, der blev udgivet af Gyldendal. Andet bind i hans novelletrilogi Sidste søndag i oktober udkom i 2001, og tredje bind Jeg er stadig bange for Caspar Michael Petersen udkom i 2003.
I 2006 debuterede han som dramatiker med stykket Liv og død på Café Olfert Fischer der blev sat op på Kaleidoskop af Thomas Bendixen. I 2009 udkom hans første roman, kollektivromanen Om atomkrigens betydning for Vilhelm Funks ungdom, der er fortalt som en nedtælling til den nukleare dommedag. Frysende våde vejbaner (2015) er en sort roman om forliste drømme og forventninger.

Tematisk beskæftigede Sonnergaard sig primært med en kritik af tilværelsens meningsløshed og monotoni i 1990'ernes Danmark. Han skrev i et meget direkte og ofte provokerende sprog, der beretter levende om både vold, druk og erotik.

I 2009 udkom hans første roman, Om atomkrigens betydning for Vilhelm Funks ungdom. Den handler om, hvordan Den Kolde Krigs atomtrussel blev en ubevidst motivation for manges livsstil i 1980'erne og fik yuppier og punkere til at leve hver dag, som var det den sidste.

Sonnergaard var, da han døde, i Beograd for at promovere sine bøger. Han døde af et hjertestop.

Udgivelser

Priser 

 1997 - Harald Kidde Prisen
 2000 - LO's kulturpris
 2007 - Jeanne og Henri Nathansens Mindelegat
 2010 - Jytte Borberg Prisen for romanen Om atomkrigens betydning for Vilhelm Funks ungdom.

Referencer

Eksterne henvisninger 
 
 Jan Sonnergaard på Litteratursiden.dk
 

Personer fra Virum
Romanforfattere fra Danmark
Novelleforfattere fra Danmark
Dansksprogede forfattere fra Danmark
Personer i Kraks Blå Bog (afdøde)
Alumni fra Københavns Universitet
Personer døde af hjertestop